การทานยาปรับฮอร์โมนจะทำให้เกิดอาการตกขาวมีเลือดปนได้มั้ยคะ ตอนแรกตกขาวมีเลือดปนไปหาเขาบอกว่าฮอร์โมนผิดปกติเลยให้ยาปรับฮอร์โมนมาทาน พอทานยาหมดแล้วหลังจาก 3 วันประเดือนก็มาค่ะ พอประเดือนหมดประมาณ 2 วันตกขาวปนเลือดกลับมาอีกค่ะ หนูจึงไปหาอีกเขาก็ให้ยาปรับฮอร์โมนหนูมาอีก แต่มันก็ยังไม่หายค่ะ อาการแบบนี้สาเหตุเกิดจากอะไรได้บ้างคะ
สวัสดีค่ะ ในกรณีนี้อาจจะเรียกว่ามีเลือดออกผิดปกติทางช่องคลอด ซึ่งอาจเกิดได้จาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-อวัยวะภายในอุ้งเชิงกรานอักเสบ อาจมีไข้ มีตกขาวผิดปกติ และปวดท้องน้อยร่วมด้วย-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-ผลข้างเคียงจากการใช้ยาคุมกำเนิดในกรณีนี้แนะนำพบสูตินรีแพทย์ หากรับประทานยาฮอร์โมนที่แพทย์จ่ายแล้วก็ยังมีเลือดออกผิดปกติ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ การรับประทานฮอร์โมอาจจะแค่ช่วยในระยะสั้นๆเพื่อหยุดอาการเลือดออกผิดปกติเท่านั้น แต่ถ้าสาเหตุยังอยู่ พอหยุดยาก็จะมีเลือดออกอีก แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์ค่ะ